Аминистрцәа Реилазаара, араионқәеи Аҟәа ақалақьи радминистрациақәа рхадацәа ирыдҵоуп Аԥсны Аҳәынҭқарра атәылауаа арратә маҵзурахьы рааԥхьареи арратә маҵзураҟнытә рхы рақәиҭтәреи ирыдҳәалоу ауснагӡатәқәа нхарҭәааны рынагӡара ахылаԥшра.
Аҟәа. Хәажәкырамза 22, 2023 шықәса. Аԥсныпресс.
Аҳәынҭқарра Ахада аррахь ааԥхьаразы Аусԥҟа инапы аҵаиҩит.
Хәажәкырамза 22 рзы Аԥсны Аҳәынҭқарра Ахада Аслан Бжьаниа Аусԥҟа инапы аҵаиҩит 2023 шықәса мшаԥымза-рашәарамзазы Аԥсны Аҳәынҭқарра атәылауаа арратә маҵзурахьы рааԥхьареи ааԥхьара инақәыршәаны арратә маҵзура иахысуаз арратә маҵзураҟынтә рхы рақәиҭтәразы.
2023 шықәа мшаԥымза 1 инаркны рашәарамза 30-нӡа Аԥсны имҩаԥысуеит 18 шықәса зхыҵуа инадыркны 27 шықәса зхыҵуа рҟынӡа ԥхьатәара иҟам, арратә маҵзурахь ааԥхьара иаҵанакуа атәылауаа аррамаҵзурахьы рааԥхьара.
Аусԥҟа инақәыршәаны, ааԥхьарала зарратә маҵзура аҿҳәара нҵәаз аррамаҵзураруаа рхы иақәиҭтәхоит.
Аминистрцәа Реилазаара, араионқәеи Аҟәа ақалақьи радминистрациақәа рхадацәа ирыдҵоуп Аԥсны Аҳәынҭқарра атәылауаа арратә маҵзурахьы рааԥхьареи арратә маҵзураҟнытә рхы рақәиҭтәреи ирыдҳәалоу ауснагӡатәқәа нхарҭәааны рынагӡара ахылаԥшра.